În prima lună a anului, prin intermediul AJOFM Dâmbovița au fost încadrate în muncă 302 persoane, dintre care 149 femei.
Din totalul persoanelor ocupate, 199 au peste 45 de ani, 25 au vârsta cuprinsă între 35 și 45 de ani, 10 au între 30 și 35 de ani, 16 au între 25 și 30 de ani iar 52 sunt tineri sub 25 de ani ( 46 tineri NEET, sub 30 ani).
În funcţie de rezidenţă, 88 provin din mediul urban, iar 214 persoane sunt din mediul rural.Din punct de vedere al nivelului de pregătire al persoanelor pentru care s-a identificat un loc de muncă, cele mai multe persoane au studii medii (124). Cele cu studii profesionale sunt în număr de 65. Numărul celor cu studii universitare este de 25, iar cei cu studii elementare sunt în număr de 124.
Din numărul total de persoane care au fost angajate prin intermediul AJOFM Dâmbovița, 80 persoane fac parte din categoria celor greu sau foarte greu ocupabile. Precizăm că încadrarea într-o categorie de ocupabilitate se realizează ca urmare a activităţii de profilare a persoanelor înregistrate în evidenţele noastre.
Pentru integrarea pe piaţa muncii, persoanele aflate în căutarea unui loc de muncă înregistrate în baza de date a AJOFM Dâmbovița beneficiază de pachete personalizate de măsuri active prevăzute de Legea nr.76/2002 privind sistemul asigurărilor pentru şomaj şi stimularea ocupării forţei de muncă, modificată şi completată.
Astfel, în luna ianuarie 2024, numărul persoanelor care au beneficiat de asistenţă pentru înregistrarea în evidenţă ca persoane aflate în căutarea unui loc de muncă, în vederea asigurării protecţiei sociale privind acordarea indemnizaţiei de şomaj sau cuprinderea în măsuri active, a fost de 775 persoane.